Cephalanthus occidentalis

Ti Cephalanthus occidentalis ket ti sebbangan ti agsabsabong a mula iti pamilia ti kape iti Rubiaceae, a patneng iti akindaya ken akin-abagatan nga Amianan nga Amerika. Dagiti kadawyan a nagan iti Ingles ket mairaman ti buttonbush, common buttonbush, button-willow ken honey-bells.

Deskripsion 
Ti C. occidentalis ketti matmatnag-bulong a bassit a mula wenno bassit a kayo nga agpakatengnga ti katayag iti  , ngem mabalin a makaabot iti . Dagiti bulong ket agsumbangir wenno dagiti balikuskos ti tallo eliptiko aginggana iti arinduyog,  iti kaatiddog ken  iti kaakaba, nga agraman iti nalamuyot nga igid ken ababa a pesiolo. Dagiti sabong ket naurnos iti nasamek a nagtimbukel nga inploressensia iti  iti diametro iti ababa a pedunkulo. Ti tunggal amaysa a sabong ket addaan iti naidekket a napusasaw a duyaw nga uppat pingir a corolla a mangbukel it imaysa nga atiddog a narapis a tubo a maikapet kadagiti sepalo. Rumrummuar bassit ti stigma manipud iti corolla. Ti bunga ket nagtimbukel a rimpuok dagiti achene.

Taksonomia 
Adda dagiti dua a karuay, a saan a naikeddeng a naiduma babaen dagiti amin nga autoridad:
Cephalanthus occidentalis var. occidentalis (sin. var. pubescens) – common buttonbush. Akindaya nga Amianan nga Amerika manipud iti Nova Scotia itilaud aginggana iti Minnesota ken iti abagatan aginggana iti Florida ken akindaya a Texas.
Cephalanthus occidentalis var. californicus – California button-willow. Abagatan akinlaud nga Amianan nga Amerika, manipud iti akinlaud a Texas iti laud aginggana iti California (sakaanan ti turod ti Sierra Nevada, San Joaquin Valley, Sacramento Valley, ken ti  [Akin-uneg a Kabambantayan ti Amianna a Pantar]]) ken iti abagatan aginggana iti Mehiko ken Tengnga nga Amerika.

Habitat 
Daytoy ket kadawyan a bassit a mula kadagiti adu a habitat ti nabasa a daga iti sakupna, mairaman dagiti kalugnakan, dagiti tanap ti layus, bakir ti parakad, pocosin, dagiti sona ti ripariano, ken ti nadam-eg a sirok ti bakir. Daytoy ket kameng ti flora iti Everglades.

Dagiti nagibasaran

Dagiti akinruar a silpo 

USDA Plants Profile: Cephalanthus occidentalis
Missouriplants: Cephalanthus occidentalis var. occidentalis 
Jepson Flora Project: Cephalanthus occidentalis var. californicus
Ladladawan

occidentalis
Flora ti Mehiko
Flora ti Arkansas
Flora ti Kanada
Flora ti Guatemala
Flora ti Belis
Flora ti Honduras
Flora ti Estados Unidos